2Sa 11 | Ndebele | STEP | Kwasekusithi ekuthwaseni komnyaka ngesikhathi amakhosi aphuma ngaso impi , uDavida wathuma uJowabi lenceku zakhe kanye laye loIsrayeli wonke; basebechitha abantwana bakoAmoni , bavimbezela iRaba . Kodwa uDavida wahlala eJerusalema.a1 Lan. 20.1.bDute. 3.11.c16.22. Dute. 22.8. 1 Sam. 9.25,26. 2 Kho. 23.12. Jer. 19.13. 32.29. Zef. 1.5. Mat. 24.17. Seb. 10.9.dGen. 26.7.eHlab. 51.fLevi 15.19,28. 18.19.g12.9. 23.39. 11.3,21,24. 1 Sam. 26.6. Gen. 15.20.hGen. 19.2.iGen. 43.34. Esta 2.18. Jer. 40. 5.j7.2,6.k11.13. 20.6. 1 Kho. 1.33.l14.19. 1 Sam. 1.26.mGen. 19.33,35.n12.9.oHlu. 9.53.p12.9.UDavida loBathisheba1 Kwasekusithi ekuthwaseni komnyaka ngesikhathi amakhosi aphuma ngaso impi, uDavida wathuma uJowabi lenceku zakhe kanye laye loIsrayeli wonke; basebechitha abantwana bakoAmoni a , bavimbezela iRaba b . Kodwa uDavida wahlala eJerusalema.2 Kwasekusithi ngesikhathi sakusihlwa uDavida wavuka embhedeni wakhe, wahambahamba phezu kophahla lwendlu yenkosi; esephahleni wasebona owesifazana egeza c ; njalo owesifazana wayemuhle kakhulu, ebukeka d . 3 UDavida wasethuma wabuza ngalowowesifazana. Kwasekuthiwa: Lo kakusuye uBathisheba yini, indodakazi kaEliyamu, umkaUriya umHethi? 4 UDavida wasethuma izithunywa wamthatha, owesifazana weza kuye, walala laye e (ngoba wayehlanjululiwe ekungcoleni kwakhe f ), wasebuyela endlini yakhe. 5 Owesifazana wasethatha isisu, wathumela watshela uDavida wathi: Sengilesisu.6 UDavida wasethumela kuJowabi wathi: Thumela kimi uUriya umHethi g . UJowabi wasethumela uUriya kuDavida. 7 Esefikile kuye uUriya, uDavida wambuza ngempilakahle kaJowabi langempilakahle yabantu langempumelelo yempi. 8 UDavida wasesithi kuUriya: Yehlela endlini yakho, ugeze inyawo zakho h . U-Uriya wasephuma endlini yenkosi; kwasekulandela emva kwakhe isipho esivela enkosini i . 9 Kodwa uUriya walala emnyango wendlu yenkosi kanye lenceku zonke zenkosi yakhe, kehlelanga endlini yakhe. 10 Kwathi sebemtshelile uDavida besithi: U-Uriya kehlelanga endlini yakhe, uDavida wathi kuUriya: Kawuveli ekuhambeni yini? Kungani ungehlelanga endlini yakho? 11 U-Uriya wasesithi kuDavida: Umtshokotsho, loIsrayeli, loJuda kuhlala emathenteni j ; lenkosi yami uJowabi lenceku zenkosi yami bamisile inkamba endle; mina-ke ngizangena endlini yami yini ukuyakudla lokuyanatha lokuyalala lomkami k ? Kuphila kwakho lokuphila komphefumulo wakho, kangisoze ngiyenze leyonto l . 12 UDavida wasesithi kuUriya: Hlala lapha lalamuhla, kusasa-ke ngizakuvumela ukuthi uhambe. U-Uriya wasehlala eJerusalema ngalolosuku langosuku olulandelayo. 13 UDavida wasembiza ukuthi adle anathe phambi kwakhe, wamdakisa m ; njalo kusihlwa waphuma ukuyalala embhedeni wakhe kanye lenceku zenkosi yakhe, kodwa kehlelanga endlini yakhe.14 Kwasekusithi ekuseni uDavida wabhalela uJowabi incwadi, wayithumela ngesandla sikaUriya. 15 Wasebhala encwadini esithi: Misani uUriya phambili eqondene lokulwa okutshisayo kakhulu, beselihlehlela emuva lisuka kuye, ukuze atshaywe afe n . 16 Kwasekusithi lapho uJowabi esewukhangelisisile umuzi, wamisa uUriya endaweni azi ukuthi kulamaqhawe khona. 17 Amadoda omuzi asephuma alwa loJowabi; kwawa abanye babantu, benceku zikaDavida; wafa laye uUriya umHethi.18 UJowabi wasethuma wambikela uDavida zonke indaba zempi; 19 wasilaya isithunywa esithi: Lapho usuqedile ukuyibikela inkosi zonke izindaba zempi, 20 kuzakuthi-ke uba ulaka lwenkosi luvuka, isithi kuwe: Belisondelelani kangaka emzini ukulwa? Belingazi yini ukuthi bebezaciba besemdulini? 21 Ngubani owatshaya uAbhimeleki indodana kaJerubeshethi o ? Angithi owesifazana wamwisela ngocezu lwelitshe lokuchola ephezu komduli, waze wafa eThebezi? Lisondeleleni eduze lomduli? Ubususithi: Inceku yakho uUriya umHethi laye ufile.22 Sasesihamba isithunywa, safika sambikela uDavida konke uJowabi ayesithume khona. 23 Isithunywa sasesisithi kuDavida: Isibili, abantu basehlula, basiphumela egangeni; kodwa sabadudula kwaze kwaba semnyango wesango. 24 Abatshoki basebetshoka ezincekwini zakho bephezu komduli; zifile lezinye zenceku zenkosi; lenceku yakho uUriya umHethi ifile layo. 25 UDavida wasesithi kuso isithunywa: Uzakutsho njalo kuJowabi uthi: Le into kayingabimbi emehlweni akho, ngoba inkemba idla omunye njengomunye; qinisa impi yakho imelane lomuzi, uwuchithe; ubusumqinisa.26 Lapho umkaUriya esezwile ukuthi uUriya indoda yakhe ufile, wayililela indoda yakhe. 27 Sekwedlulile ukulila, uDavida wathuma, wamletha endlini yakhe; wasesiba ngumkakhe, wamzalela indodana. Kodwa leyonto uDavida ayenzayo yayimbi emehlweni e Nkosi p .
